Diari Oficial de la Generalitat Valenciana


Sumari del DOGV 9183, del 28-09-2021 (2021/9376)

Informació pública de procediment d'elecció de l'alternativa tècnica i selecció i adjudicació de la condició d'agent urbanitzador del Programa d'actuació integrada de la unitat d'execució 1 del sòl urbà, del Pla general de Burjassot.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9183

Data del DOGV
:   28-09-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/9376


Data del document
:   14-09-2021

Organisme emissor
:   Ajuntament de Burjassot

Tipus de document
:   Anunci

Descriptors 

:   * Burjassot
    * pla d'urbanisme
    * administració local

Informació pública de procediment d'elecció de l'alternativa tècnica i selecció i adjudicació de la condició d'agent urbanitzador del Programa d'actuació integrada de la unitat d'execució 1 del sòl urbà, del Pla general de Burjassot. [2021/9376]  
Entitat adjudicadora  
Organisme: Ajuntament de Burjassot.  
Dependència que tramita l'expedient: Negociat d'Urbanisme i Infraestructures. Exp. 2020/6523B  
Dades generals per a l'obtenció de la informació sobre el programa d'actuació integrada  
Accés lliure, directe, complet i gratuït als plecs de la contractació, en  
http://transparencia.burjassot.org/urbanismo-y-medioambiente/2-desarrollo-y-gestion-del-plan/unidad-de-ejecucion-1/  
Se'n pot obtindre més informació en l'adreça esmentada més amunt.  
Les ofertes o sol·licituds de participació han d'enviar-se per via electrònica a https://sede.burjassot.org  
Objecte del programa d'actuació integrada  
Selecció d'alternativa tècnica i agent urbanitzador per al desenvolupament urbanístic de la unitat d'execució 1.  
Tramitació i procediment  
Dues fases del procés de programació, segons s'indica en les bases:  
  
1. Concurs per a l'elecció de l'alternativa tècnica del programa.  
2. Concurs per a la formulació de les proposicions juridicoeconòmiques i la selecció de l'agent urbanitzador responsable d'executar l'actuació urbanística, en règim de gestió indirecta.  
Requisits de solvència específics per a la fase de selecció de l'alternativa tècnica  
Consten en la base X.a de les bases de programació.  
Criteris de selecció de la fase de selecció de l'alternativa tècnica  
Consten en les bases XIII i XIII.a de les bases de programació.  
Garanties exigides per a participar en aquesta fase  
Consten en les bases XIV, XIV.a i XIV.b.  
Data límit i lloc de presentació de les alternatives tècniques  
La proposta d'alternativa tècnica es presentarà en el Servei d'Atenció al Ciutadà (SAC), situat a la planta baixa de la Casa Municipal de Cultura de l'Ajuntament de Burjassot, situat al carrer de Mariana Pineda, 93, en horari de 09.00 a 14.00 hores de dilluns a divendres, durant el termini de tres mesos comptats des de la publicació de l'anunci de licitació en el Diari Oficial de la Generalitat Valenciana pel qual es convoca la presentació d'alternatives tècniques del Programa d'Actuació integrada per al desenvolupament de la UE 1 del Pla general de Burjassot. Si l'últim dia de presentació coincideix amb inhàbil, el termini s'entendrà prorrogat al primer dia hàbil següent.  
També podran presentar-se propostes per correu, i en aquest cas l'interessat:  
- Haurà d'acreditar, amb el resguard corresponent, la data d'imposició de l'enviament en l'oficina de Correus i l'hora, el límit de la qual serà, en tot cas, les 14.00 hores de l'últim dia del termini.  
- Haurà d'anunciar a l'Ajuntament la remissió de la proposta en el mateix dia que la presente, mitjançant un correu electrònic (a l'adreça rnqxlziag@nhlieuowt.je), que serà vàlid si es compleix el que es preveu en l'article 80.4 de l'RGLCAP.  
Sense complir tots dos requisits no serà admesa la proposta en el cas en què es rebera amb posterioritat a la data i hora de terminació del termini fixat en l'anunci de licitació.  
Tots els documents i informació rellevant estaran accessibles i a la disposició de qui estiga interessat a presentar ofertes, en el Departament d'Urbanisme de l'Ajuntament des de la publicació de l'anunci en el DOGV fins a les 13.00 hores del dia de finalització del termini de presentació de les alternatives tècniques.  
Així mateix podran consultar-se en http://transparencia.burjassot.org/urbanismo-y-medioambiente/  
Despeses de publicitat  
A càrrec de l'adjudicatari. Vegeu la base XVII.a.  
Data d'enviament de l'anunci al Diari Oficial de la Unió Europea: 10 de setembre de 2021.  
Altres informacions  
Vegeu les bases de programació per a l'elecció de l'alternativa tècnica i selecció i adjudicació de la condició d'urbanitzador del Programa d'actuació integrada de la unitat d'execució 1 del sòl urbà del Pla general de Burjassot.  
Cosa que es fa pública en virtut del que es disposa en l'article 123 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
  
Burjassot, 14 de setembre de 2021.- L'alcalde president. Rafael García García.